འདི་ནི་ཤ་མདངས་ནག་པོའི་མི་རྣམས་གྱི་གནས་སྟངས་རེད།འཛམ་གླིང་དམག་ཆེན་གཉིས་པ་འགོ་བཙུགས་མ་བྱས་པའི་བར་དུ་ང་ཚོ་གཡོག་བསྐུལ་གྱི་ལས་ཀ་ཁོ་ན་བྱས་ནས་བསྡད་པ་རེད།དམག་ཆེན་འགོ་ཚུགས་རྗེས་ཁོང་ཚོས་ཐ་ན་ང་ཚོ་དམག་མའི་ཁོངས་སུ་འཛུལ་ཞུགས་བྱེད་དུ་བཅུག་ཡོད་པ་མ་རེད།ཁོང་ཚོས་ཤ་མདངས་དཀར་པོའི་མི་ཁོ་ན་བཙལ་བ་རེད།ཤ་མདངས་ནག་པོའི་མིའི་འགོ་ཁྲིད་རྣམས་ཀྱིས་གལ་ཏེ་ཤ་མདངས་དཀར་པོའི་མི་རྣམས་ཤི་ཚེ་ང་ཚོ་ཡང་ཤི་ངེས་ཡིནཞེས་ཁ་མ་གྲག་བར་དུ་ང་ཚོ་དམག་ཞབས་དུ་འཛུག་ཞུགས་བྱེད་དུ་བཅུག་ཡོད་པ་མ་རེད།དགད་མོ་བགད་པ་དང་ལག་པ་བརྡབས།ཤ་མདངས་ནག་པོའི་མིའི་འགོ་ཁྲིད་རྣམས་ཀྱིས་ཤ་མདངས་ནག་པོའི་མི་གང་མང་ཞིག་ཤི་མ་དགོས་བཞིན་དུ་འཛམ་གླིང་དམག་ཆེན་གཉིས་པའི་ནང་དུ་ཤི་རུ་བཅུག་ཡོད་པ་རེད།སྐབས་དེར་ཨ་རིར་མིའི་ནུས་ཤུགས་ཀྱི་མ་འདེང༌།དམག་ཆེན་འགོ་མ་བརྩམས་གོང་དུ་ང་ཚོ་བཟོ་གྲྭ་ནང་དུ་འཛུལ་དུ་བཅུ་ཡོད་པ་མ་རེད།ང་རང་ལན་སིང་དུ་བསྡོད་སྐབས༌།ས་གནས་དེར་ཨོ་རྡི་མོ་བིལེ་བཟོ་གྲྭ་དང༌།བཟོ་གྲྭ་གཉིས་ཡོད།བཟོ་གྲྭ་དེ་གཉིས་ནང་དུ་ཤ་མདངས་ནག་པོའི་མི་གསུམ་ལས་མེད་པ་དང་ཁོང་ཚོ་ཚང་མས་ལག་ཏུ་ཕྱགས་མ་བཟུང་ཡོད་པ་རེད།ཁོང་ཚོ་ནི་སློབ་གྲྭར་བསྐྱོད་ཡོད་པའིཤེས་ཡོན་ཡོད་ལ༌།གཅིག་ནི་སློབ་གྲྭ་ཆེན་མོར་བསྐྱོད་ཡོད་པ་མེད།ཁོང་ཡང་གད་བརྡར་པ་རེད།དགད་མོ་བགད།